CELEX: 52006PC0555
Language: sl
Date: 2006-09-28
Title: Predlog odločba Sveta o dovoljenju Združenemu kraljestvu, da uvede posebni ukrep z odstopanjem od člena 21(1)(a) Direktive 77/388/EGS o usklajevanju zakonodaje držav članic o prometnih davkih

Pomembno pravno obvestilo

|

52006PC0555

Predlog odločba Sveta o dovoljenju Združenemu kraljestvu, da uvede posebni ukrep z odstopanjem od člena 21(1)(a) Direktive 77/388/EGS o usklajevanju zakonodaje držav članic o prometnih davkih  /* KOM/2006/0555 končno */  

	[pic] | KOMISIJA EVROPSKIH SKUPNOSTI |Bruselj, 28.9.2006COM(2006) 555 konč.PredlogODLOČBA SVETAo dovoljenju Združenemu kraljestvu, da uvede posebni ukrep z odstopanjem od člena 21(1)(a) Direktive 77/388/EGS o usklajevanju zakonodaje držav članic o prometnih davkih(predložila Komisija)OBRAZLOŽITVENI MEMORANDUMOZADJE PREDLOGA |110 | Razlogi za predlog in njegovi cilji V skladu s členom 27(1) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero – lahko Svet soglasno na predlog Komisije pooblasti katero koli državo članico, da uporabi posebne ukrepe za odstopanje od navedene direktive zaradi poenostavitve obračunavanja davkov ali za preprečitev posameznih vrst davčnih utaj. V pismu, ki ga je Generalni sekretariat Komisije prejel 10. februarja 2006, je Združeno kraljestvo zaprosilo za dovoljenje za uvedbo ukrepa z odstopanjem od člena 21(1)(a) Direktive 77/388/EGS. V skladu s členom 27(2) Direktive 77/388/EGS je Komisija dne 18. julija 2006 obvestila druge države članice o zahtevku Združenega kraljestva. Z dopisom z dne 19. julija 2004 je Komisija uradno obvestila Združeno kraljestvo, da ima na voljo vse informacije, potrebne za oceno prošnje. |120 | Splošno ozadje Kot splošno pravilo člen 21(1)(a) Direktive 77/388/EGS, v različici iz člena 28(g) navedene direktive, določa, da je v skladu z notranjim sistemom davčni zavezanec, ki dobavi blago, zavezan k plačilu davka na dodano vrednost (DDV) Ministrstvu za finance. Združeno kraljestvo bi rado uporabilo postopek obrnjene davčne obveznosti, pri katerem davčni zavezanec, kateremu se dobavi blago, postane oseba, ki je zavezana k plačilu DDV Ministrstvu za finance, ob dobavi naslednjega blaga: mobilni telefoni; računalniški čipi/mikroprocesorji/centralne procesne enote; elektronski mediji za shranjevanje za uporabo z računalniki ali katero koli napravo mobilnega telefona ali z določenimi elektronskimi napravami; elektronske naprave za shranjevanje, obdelavo ali zapisovanje elektronskih podatkov, kot so: ročni digitalni fotoaparati in kamkorderji, ročni digitalni avdio predvajalniki, kot so MP3 predvajalniki, ročni digitalni video predvajalniki in prenosni DVD predvajalniki, brezžične naprave, ki omogočajo uporabo elektronske pošte, telefona, tekstovnih sporočil, brskanje po internetu in drug brezžični dostop do informacij, ročni računalniki, ročne ali prenosne naprave za določitev položaja pri satelitskih navigacijskih sistemih, igralne konzole z ekranom ali takšne, ki se uporabljajo s televizijo ali računalnikom. Tak ukrep bi pomenil, da cena, ki jo kupec plača dobavitelju za take proizvode, ne bi vključevala zneska v zvezi z DDV. Namesto tega bi kupec navedel DDV za dobavo v lastnem zahtevku za DDV. Po običajnih pravilih bi ta DDV v istem zahtevku tudi odštel. Za take dobave med polnimi davčnimi zavezanci tako davek ne bi bil plačan, zato bi zadnji člen v dobavni verigi, prodajalec na drobno, Ministrstvu za finance plačal celoten znesek DDV. Tako želi Združeno kraljestvo odstopati od enega osnovnih načel DDV: sitem deljenega plačila, kjer vsak davčni zavezanec v dobavni verigi plača del končnega DDV, ki se zahteva za dobavo. Problematika goljufij v Združenem kraljestvu Dobava proizvodov, omenjenih zgoraj, je povzročila veliko stopnjo davčnih utaj v Združenem kraljestvu. Najpogostejša oblika utaje vključuje izdajo računov za dobavo s strani dobavitelja, ki je zavezanec za DDV, vendar kasneje izgine, ne da bi plačal davek. S tem kupcu vendarle zagotovi veljavni račun z DDV, s katerim lahko ta zahteva povračilo vstopnega DDV. Posledično Ministrstvo za finance ne prejme DDV za dobavo, vendar mora naslednjemu trgovcu v verigi dati kredit za vstopni DDV, kot če bi bil ta plačan. To se je razvilo v utajo znotraj Skupnosti z neobstoječim trgovcem (MTIC), ki je izredno rafiniran in dobro organiziran napad na sistem DDV, ki ga pogosto izvajajo organizirani kriminalci. Ta način izkorišča možnost, ki jo ponuja prehodna ureditev za DDV, po kateri se za dobave, ki jih izvede dobavitelj iz ene države članice kupcu v drugi državi članici, v odpremni državi ne plača DDV. Namesto tega kupec prijavi DDV v državi dobave (že opisana obrnjena davčna obveznost, vendar omejena na eno dobavo). Če kupec izgine, ne da bi prijavil DDV za dobavo proizvodov velike vrednosti, kot so tisti iz pričujočega zahtevka, je lahko izguba prihodka zelo velika. Nadalje osebe, ki organizirajo takšne utaje, pripravijo serijo dobav, v kateri lahko isto blago večkrat zakroži med državami članicami (tako imenovana utaja „vrtiljak“). Tako lahko Ministrstvo za finance izgubi večkratni znesek davka za eno dobavo blaga. Ocenjeno je bilo, da je utaja take vrste Združeno kraljestvo od leta 2001 stala med 6 750 in 11 000 milijonov GBP. V preteklih letih je bilo Združeno kraljestvo priča znatnemu povečanju prefinjenosti in zapletenosti utaj zaradi različnih intervencij. Zadnja objavljena ocena utaj MTIC v letu 2004/2005 je med 1 120 milijonov in 1 900 milijonov GBP. Vendar v zadnjem času operativni kazalniki v Združenem kraljestvu kažejo, da se raven goljufivih dejavnosti povečuje, kljub povečanim prizadevanjem za obvladovanje te vrste utaje in kljub uporabi instrumentov, ki jih imajo vse države članice na voljo znotraj zakonodaje Skupnosti. Da bi se lahko spopadla s to kriminalno dejavnostjo, vlada Združenega kraljestva prosi za uporabo postopka obrnjene davčne obveznosti. Po njenem mnenju bi tak postopek izkoreninil zgoraj opisane goljufije, saj bi odstranil možnosti za dobiček. Če se DDV ne zaračuna, ni prostora za „neobstoječega“ trgovca, ki bi izginil, ne da bi Ministrstvu za finance prijavil delež DDV v ceni, ki jo je dobil od kupca. Postopek bi bil omejen na vrste blaga, za katero je bilo ugotovljeno, da je največkrat predmet goljufij MTIC, in bi preprečil nadaljnje visoke izgube prihodka. Ker je omejen le na določene vrste blaga, predlagani sistem ne bo imel značilnosti posplošenega mehanizma obrnjene davčne obveznosti niti slednje ni njegov namen. Sistem tako trenutnega sistema DDV, ki temelji na deljenem plačilu davka, ne bo bistveno spremenil. Istočasno bi Združeno kraljestvo uvedlo tudi nadzor in obveznost poročanja za zagotovitev razpoložljivosti informacij, ki bodo davčnim organom zagotavljale, da ukrep učinkovito deluje. Te so lahko podobne trenutnim zahtevam za poročanje pri dobavi blaga znotraj Skupnosti. Za namene poenostavitve bi Združeno kraljestvo rado postavilo mejo 1 000 GBP (približno 1 480 EUR), pod katero dobava ne spada med obrnjeno davčno obveznost. Tako bi se izognili možnim težavam za trgovce na drobno in majhna podjetja. Istočasno mora biti meja postavljena dovolj nizko, da se izgone razčlenitvi prodaje, ki bi preprečila obrnjeno davčno obveznost. Mnenje Komisije o zahtevku Ko Komisija prejme zahtevke v skladu s členom 27, jih preuči, da zagotovi, da so izpolnjeni osnovni pogoji za odobritev takega zahtevka, t.j. da predlagan posebni ukrep poenostavlja postopke za davčne zavezance ali za davčno upravo ali da predlog preprečuje nekatere oblike utaje davkov ali izogibanja davkom. V takem primeru Komisija ravna previdno, da zagotovi, da odstopanja ne ogrozijo delovanja splošnega sistema DDV. V takem primeru je leta 2005 predložila predlog[1] za spremembo Direktive 77/388/EGS v zvezi z nekaterimi ukrepi za poenostavitev postopka za obračunavanje davka na dodano vrednost in za pomoč pri preprečevanju davčne utaje ali izogibanja davku ter o razveljavitvi nekaterih odločb o odobritvi odstopanj, ki bi vsem državam članicam odobrila uporabo odstopanj, ki so se izkazala za uporabna in učinkovita. Še zlasti je Komisija običajno zadržana pri predlogih za odobritev zahtevka za uporabo obrnjene davčne obveznosti, saj tak ukrep izniči osrednjo značilnost sistema DDV, to je deljeno plačilo. Res je, da se posebna shema za zlato iz člena 26(b) Šeste direktive o DDV lahko šteje kot uveljavljena obratna obveznost. Vendar je uporaba teh določb skrbno usmerjena in omejena v obsegu in velikosti. Sklep Zahtevek Združenega kraljestva cilja na uporabo člena 27 za namene temeljnega spreminjanja sistema DDV v smislu splošne obrnjene obveznosti, čeprav je omejen na določene skupine blaga. To bi pomenilo, da bi za davčne zavezance v zadevnem sektorju dejansko veljale tri različne vrste davčnih ureditev: klasični sistem DDV sistem obrnjene davčne obveznosti za dobavo med podjetji, če so izpolnjeni določeni pogoji sistem za dobave znotraj Skupnosti. To bi računovodskemu bremenu, s katerim se podjetja že soočajo, dodalo dodatno stopnjo zahtevnosti. Podobno bi se vsem podjetjem naložilo dodatno breme zagotavljanja skladnosti (preverjanje narave kupcev in poročanje o transakcijah), tudi tistim, ki v zadevnem sektorju poslujejo pošteno. Nadalje bi uporaba obrnjene obveznosti omogočila nove priložnosti za goljufije, posebej na ravni končnega porabnika, in bi jo zato morali spremljati primerni nadzorni ukrepi, da bi se zagotovilo, da se končni uporabniki ne bi izognili obdavčenju v primeru neobstoja pravilno delujočega sistema deljenega plačila. Medtem ko Komisija priznava te pomanjkljivosti, pa vendarle meni, da se lahko za zahtevek šteje, da ustreza preizkusu iz člena 27. Dejansko bo ukrep po vsej verjetnosti izničil priložnosti za trenutno obstoječe prevare MTIC in se tako spopadel s posebno vrsto goljufije. Postavlja pa se vprašanje, v koliki meri ukrep ostaja sorazmeren, kar zadeva razmerje med velikostjo goljufij in negoljufivih dejavnosti v zadevnem sektorju. Obseg uporabe ukrepa je relativno širok in pokriva velik del elektronskega sektorja, vendar po informacijah, prejetih iz Združenega kraljestva, število davčnih zavezancev, ki jih ukrep zadeva, ter ekonomska pomembnost njihovih dejavnosti ostaja omejena (približno 22 500 davčnih zavezancev od skupaj 1 900 000 registriranih podjetij za DDV). Glede na veliko število zadevnih računov DDV in relativno omejeno povečanje bremena za legalno poslovanje, ostaja širok obseg uporabe še zmeraj znotraj obsega člena 27. Istočasno je treba priznati, da se druge države članice soočajo s podobnimi vzorci goljufij (ki vključujejo iste kategorije ali druge vrste blaga) in da bodo morda prav tako zahtevale podobna odstopanja od člena 21 Šeste direktive. Posledica tega bi lahko bila vrsta različnih obveznosti za davčne zavezance v različnih državah članicah, kar bi povzročilo položaj v nasprotju z zahtevami dobro delujočega notranjega trga. Zato mora predlog za odobritev zahtevanega odstopanja prav tako podrobno določiti ključne elemente za izvajanje obrnjene davčne obveznosti in mora omejiti njegovo trajanje, da se zagotovi ocena njegove učinkovitosti (tako kar zadeva navedene goljufije MTIC, kot tudi pri preprečevanju končne prodaje brez plačila DDV) ter njegov vpliv na delovanje notranjega trga. Predlog dovoljuje odobritev obrnjene davčne obveznosti do 31. decembra 2009. |139 | Obstoječe določbe na področju, na katerega se nanaša predlog Na področju, na katerega se nanaša predlog, ni obstoječih določb. |141 | Usklajenost z drugimi politikami in cilji Unije Predlog je skladen s splošnim ciljem pomagati državam članicam v boju proti davčnim goljufijam. |POSVETOVANJE Z ZAINTERESIRANIMI STRANMI IN PRESOJA VPLIVA |Posvetovanje z zainteresiranimi stranmi |219 | Ni pomembno. |Zbiranje in uporaba izvedenskih mnenj |229 | Zunanje izvedensko mnenje ni bilo potrebno. |230 | Presoja vpliva Namen predloga Odločbe je boj proti utajam DDV in bo verjetno pozitivno vplival na prejem DDV. Kljub temu bo imel ukrep negativne učinke na poslovanje, saj bo ureditev drugačna od ureditve pri običajni dobavi blaga. To bo uvedlo zapletenost pri računovodstvu za podjetja, ki ne poslujejo izključno z blagom, ki je predmet tega odstopanja. Predvideni nadzorni mehanizmi bodo prav tako povzročili dodatne obveznosti za zadevni poslovni sektor. Zato je jasno, da to odstopanje ne opravi preizkusa o poenostavitvi iz člena 27, in spada le v okvir preprečevanja določenih vrst utaj. Seveda ni nobenega zagotovila, da bo ukrep, ki ga je predvidelo Združeno kraljestvo, izničil zadevne utaje, zato Komisija za odstopanje predlaga kratko obdobje veljavnosti odstopanja. Medtem ko bo vpliv ukrepa v vsakem primeru omejen zaradi obsega njegove uporabe, bo Združeno kraljestvo ocenilo učinkovitost ukrepov in to sporočilo Komisiji. |PRAVNI ELEMENTI PREDLOGA |305 | Povzetek predlaganega ukrepa Dovoljenje za Združeno kraljestvo, da uporabi ukrep z odstopanjem od člena 21(1)(a) Šeste direktive 77/388/EGS, kar zadeva uporabo mehanizma obrnjene davčne obveznosti za domače dobave mobilnih telefonov, računalniških čipov/mikroprocesorjev, elektronskih medijev za shranjevanje in ročnih elektronskih naprav, ki se uporabljajo za shranjevanje, obdelavo ali zapisovanje elektronskih podatkov. |310 | Pravna podlaga Člen 27(1) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero |329 | Načelo subsidiarnosti Predlog je v izključni pristojnosti Skupnosti. Načelo subsidiarnosti se zato ne uporablja. |Načelo sorazmernosti Predlog je skladen z načelom sorazmernosti iz naslednjega(-ih) razloga(-ov). |331 | Ta odločba se nanaša na dovoljenje, izdano državi članici na njeno zahtevo, in ne predstavlja nobene obveznosti. |332 | Glede na jasno določen obseg uporabe odstopanja, se zdi, da je posebni ukrep sorazmeren z želenim ciljem, kar zadeva obseg in velikost zadevnih izgub. |Izbira instrumentov |341 | Predlagani instrumenti: drugi. |342 | Druga sredstva ne bi bila primerna zaradi naslednjega(-ih) razloga(-ov): V skladu s členom 27 Šeste direktive Sveta 77/388/EGS o usklajevanju zakonodaje držav članic v zvezi s prometnimi davki je odstopanje od skupnih predpisov o DDV možno le, če Svet odloči tako soglasno na predlog Komisije. Odločba Sveta je edini primerni instrument, saj se lahko naslovi na posamezno državo članico. |PRORAčUNSKE POSLEDICE |409 | Predlog ne vpliva na proračun Skupnosti. |DODATNE INFORMACIJE |Klavzula o ponovnem pregledu/o reviziji/o časovni omejitvi veljavnosti |533 | Predlog vsebuje klavzulo o časovni omejitvi veljavnosti. |1.  PredlogODLOČBA SVETAo dovoljenju Združenemu kraljestvu, da uvede posebni ukrep z odstopanjem od člena 21(1)(a) Direktive 77/388/EGS o usklajevanju zakonodaje držav članic o prometnih davkihSVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Šeste direktive Sveta 77/388/EGS z dne 17. maja 1977 o usklajevanju zakonodaj držav članic o prometnih davkih – Skupni sistem davka na dodano vrednost: enotna osnova za odmero[2] in zlasti člena 27(1) Direktive,ob upoštevanju predloga Komisije[3],ob upoštevanju naslednjega:(1) V pismu, ki ga je Generalni sekretariat Komisije prejel 10. februarja 2006, je vlada Združenega kraljestva zaprosila za dovoljenje za uvedbo posebnega ukrepa z odstopanjem od člena 21(1)(a) Direktive 77/388/EGS, kar zadeva davčne zavezance za davek na dodano vrednost (DDV).(2) V skladu s členom 27(2) Direktive 77/388/EGS je Komisija z dopisom z dne 18. julija 2006 obvestila druge države članice o zahtevku Združenega kraljestva. Z dopisom z dne 19. julija 2004 je Komisija uradno obvestila Združeno kraljestvo, da ima na voljo vse informacije, potrebne za oceno prošnje.(3) Oseba, ki je zavezana k plačilu davka na dodano vrednost (DDV) v skladu s členom 21(1)(a) Direktive 77/388/EGS, v različici iz člena 28(g) navedene direktive, je davčni zavezanec, ki dobavi blago. Namen odstopanja, za katerega je zaprosilo Združeno kraljestvo, je postaviti to obveznost na davčnega zavezanca, ki prejme dobavo, vendar samo pod določenimi pogoji in izključno v primeru mobilnih telefonov, računalniških čipov/mikroprocesorjev, elektronskih medijev za shranjevanje in ročnih elektronskih naprav, ki se uporabljajo za shranjevanje, obdelavo ali zapisovanje elektronskih podatkov.(4) Znotraj sektorja številni trgovci utajijo davek, saj po prodaji proizvoda davčnim organom ne plačajo DDV. Njihovi kupci pa so kljub temu upravičeni do davčne olajšave, ker imajo veljaven račun. V najnasilnejši obliki, se isto blago po shemi „vrtiljaka“ dobavi večkrat brez plačila DDV davčnim organom. Odstopanje bi izničilo možnost za tovrstne davčne utaje, saj bi uvedlo določbo, da je oseba, ki mora plačati DDV v teh primerih, oseba, ki se ji blago dobavi. Vendar pa to ne bi vplivalo na znesek DDV.(5) Da se zagotovi učinkovanje odstopanja in prepreči prenos davčnih utaj na druge proizvode ali v smeri prodaje na drobno, mora Združeno kraljestvo uvesti primerni nadzor in obveznost poročanja. Komisijo je treba obvestiti o sprejetih posebnih ukrepih in nadzoru ter splošni oceni učinkovanja odstopanja.(6) Ukrep je sorazmeren z želenimi cilji, saj se ga ne namerava uporabljati na splošno, temveč samo v posebnem sektorju z visoko stopnjo tveganja, ki vsebuje nekatere podrobno določene proizvode, pri katerih sta obseg in velikost davčnih utaj povzročila znatne davčne izgube. Ker je sektor majhen, se odstopanje prav tako ne šteje kot enako splošnemu ukrepu.(7) Dovoljenje mora veljati le za kratko obdobje, saj je nemogoče zagotoviti, da bodo cilji ukrepa tudi doseženi, niti ni predhodno mogoče oceniti vpliva ukrepa na delovanje sistema DDV v Združenem kraljestvu in drugih državah članicah. Nadalje bo treba temeljito oceniti vpliv ukrepa in njegovega izvajanja na delovanje notranjega trga.(8) Odstopanje nima negativnega učinka na lastna sredstva Skupnosti iz DDV –SPREJEL NASLEDNJO ODLOČBO:Člen 1Z odstopanjem od člena 21(1)(a) Direktive 77/388/EGS, v različici iz člena 28(g) navedene direktive, se Združenemu kraljestvu dovoli, da kot osebo, ki je zavezana k plačilu davka na dodano vrednost (DDV), določi davčnega zavezanca, kateremu se dobavi naslednje blago:(1) mobilni telefoni, ki so naprave, narejene ali prilagojene za uporabo v povezavi z licenčnim omrežjem in delujejo na posebnih frekvencah, če so namenjene drugi uporabi ali ne;(2) naprave z integriranimi vezji, kot so mikroprocesorji in centralne procesne enote, v stanju preden se vstavijo v proizvod za končnega uporabnika;(3) elektronski mediji za shranjevanje in računalniške kartice, kot so spominske kartice, CD-romi in SD kartice, za uporabo z računalniki ali katero koli napravo iz točk (1) in (4);(4) elektronske naprave za shranjevanje, obdelavo ali zapisovanje elektronskih podatkov, kot so:(a) ročne naprave za snemanje ali predvajanje zvoka in/ali slik;(b) ročni digitalni avdio predvajalniki, kot so MP3 predvajalniki;(c) ročni digitalni video predvajalniki in prenosni DVD predvajalniki;(d) brezžične naprave, ki omogočajo uporabo elektronske pošte, telefona, tekstovnih sporočil, brskanje po internetu in drug brezžični dostop do informacij, ter ročni računalniki;(e) ročne ali prenosne naprave za določitev položaja pri satelitskih navigacijskih sistemih;(f) igralne konzole z ekranom ali takšne, ki se uporabljajo s televizijo ali računalnikom.Odstopanje se uporablja v zvezi z dobavo blaga, za katero je obdavčeni znesek enak ali večji kot 1 000 GBP.Člen 2Kot pogoj za odstopanje iz člena 1 Združeno kraljestvo uvede primeren in učinkovit nadzor ter obveznost poročanja za davčne zavezance, ki dobavljajo blago, za katero se v skladu s to odločbo uporablja obrnjena obveznost.Člen 3Združeno kraljestvo obvesti Komisijo, kje je sprejela ukrepe iz členov 1 in 2, in do 31. decembra 2008 Komisiji predloži poročilo o splošni oceni delovanja zadevnih ukrepov, zlasti kar zadeva učinkovitost ukrepa, in vse dokaze o prenosu utaje davkov na druge proizvode ali na raven maloprodaje.Člen 4Ta odločba preneha veljati 31. decembra 2009.Člen 5Ta odločba je naslovljena na Združeno kraljestvo Velike Britanije in Severne Irske.V Bruslju,Za SvetPredsednik [1] COM(2005) 89 z dne 16.3.2005. sprejeto kot Direktiva 2006/69/ES (UL L 221, 12.8.2006, str. 9).[2] UL L 145, 13.6.1977, str. 1. Direktiva, kakor je bila nazadnje spremenjena z Direktivo 2006/69/ES (UL L 221, 12.8.2006, str. 9).[3] UL C, […], str. […]